Olympia Košice

**TJ Olympia Košice**, známejšia ako **Olympia**, bol slovenský ženský futbalový klub z Košíc. Hral slovenskú 1. ligu žien v rokoch 1992 až 2002. Najväčšie úspechy klubu: dvojnásobný vicemajster Slovenska (1999 a 2001) a 3. miesto (2000).

Olympia bola založená v roku 1992. V roku 2002 sa zlúčila so Spartak Košice, čím vznikla TJ Lokomotíva Košice.

## Úspechy TJ Olympia Košice

### Slovenská futbalová liga

## Olympia a národný tím
Niekoľko hráčok, ktoré obliekali dres Olympie Košice malo možnosť byť súčasťou slovenského seniorského národného tímu; v chronologickom poradí Marcela Gregová, Erika Benešová, Kamila Beregszásziová, Zuzana Jeleneková, Eva Petrovová, Marcela Ižová a Martina Siverová.

Olympia Košice po prvýkrát poslala hráčku do Slovenskej futbalovej reprezentácii žien 2. mája 1995 v priateľskom zápase proti Švajčiarsku, ktorý sa hral v Košiciach na štadióne Lokomotívy. Marcela Gregová bola prvou hráčkou Olympie, ktorá nastúpila v tíme Slovenska. Reprezentačný tréner Tarcala do širšieho kádra nároďáku vybral trojicu Marcelu Gregovú, Eriku Benešovú a brankárku Katarínu Furikovú.

Kamila Beregszásziová bola prvou hráčkou Olympie, ktorá strelila gól za národný tím, ktorý vyhral proti Bosne a Hercegovine 11:0, v kvalifikačnom zápase o postup na Majstrovstvá sveta 1999 v USA v Šali; zároveň odohrala počas pôsobenia v Olympii za slovenský národný tím najviac zápasov (32) a strelila najviac gólov (18).

### Zoznam reprezentantiek Slovenska žien v rokoch [[1995]] – [[2002]]

Tento zoznam obsahuje reprezentantky, ktoré odohrali aspoň jeden zápas v drese slovenskej seniorskej reprezentácie, vrátane priateľských zápasov počas pôsobenia v Olympii Košice.

## Olympia a FIFA World Player of the Year

Hráčka klubu Olympia Košice a reprezentantka Slovenska v historicky prvej ankete Hráč roka FIFA 2001 (angl. *FIFA World player of the year 2001*), získala ocenenie počas reprezentácie Slovenska i slovenského klubu Olympie Košice; skončila na 20. mieste v súťaži o najlepšiu hráčku sveta.

*  Hráč roka FIFA 2001: 20. miesto: Kamila Beregszásziová

## Olympia a Jedenástka roka

Jedenástka roka bola futbalová anketa o najlepšiu jedenástku v najvyššej slovenskej futbalovej ligovej súťaže, ktorú organizuje a udeľuje Slovenský futbalový zväz (SFZ) od roku 1993 s cieľom oceniť najlepšie hráčky Slovenska. Odvtedy získali ocenenie celkovo 4 hráčky v drese Olympia Košice, spolu jedenásťkrát (*jedenkrát získala Erika Benešová, štyrikrát získala Kamila Beregszásziová, štyrikrát získala Marcela Ižová a dvakrát Eva Petrovová*). Erika Benešová jeden z najskúsenejších pilierov klubu, členka slovenskej reprezentácie bola prvou košičankou, ktorá získala toto ocenenie v Olympii Košice; zároveň osamelá zastupovala východoslovenský región. Najúspešnejšími hráčkami v ankete boli Kamila Beregszásziová a Marcela Ižová, ktoré sa umiestnili štyrikrát. V Jedenástke roka (2000 a 2001) Olympia Košice dominovala s najväčším počtom ocenených hračiek (3), spomedzi všetkých klubov.

### Zoznam ocenených hráčok
*  Jedenástka roka 1995
: Erika Benešová
*  Jedenástka roka 1996
: Kamila Beregszásziová
*  Jedenástka roka 1998
: Marcela Ižová
*  Jedenástka roka 1999 
: Kamila Beregszásziová, Marcela Ižová
*  Jedenástka roka 2000
: Kamila Beregszásziová, Marcela Ižová, Eva Petrovová
*  Jedenástka roka 2001 
: Kamila Beregszásziová, Marcela Ižová, Eva Petrovová

## Najlepšie strelkyne Olympie
Najlepšie strelkyne Olympie Košice v slovenskej najvyššej futbalovej súťaži počas histórie klubu, ktorá sa začala v sezóne 1992 - 1993.

Petra Reitmayerová bola prvou hráčkou Olympie, ktorá vsietila prvý ligový gól Olympie Košice proti Rimavskej Sobote dňa 6. septembra 1993. Poslednou hráčkou, ktorá strelila gól za Olympiu v najvyššej lige, bola Marcela Ižová dňa 15. júna 2002 proti Nitre.

Jubilejný 50. gól Olympie strelila Zuzana Jeleneková. Olympia dosiahla 100. gólovú hranicu v zápase proti Spišskej Novej Vsi dňa 21. septembra 1996. Práve gól, ktorý strelila  Kamila Beregszásziová s poradovým číslom 100 bol presným zásahom v tejto sezóne v slovenskej najvyššej súťaži.

Spomedzi všetkých hráčok, ktoré obliekli dres Olympie Košice počas jej histórie, sa iba jednej podarilo streliť sto gólov a zaradiť sa tak do *Klubu ligových kanonierok*. Kamila Beregszásziová bola prvou a jedinou, ktorá prekonala hranicu 100 gólov, zároveň bola najlepšou strelkyňou Olympie od svojho príchodu v lete 1995, teda šesť sezón po sebe: 1995/96, 1996/97, 1997/98, 1998/99, 1999/00 a 2000/01, v najvyššej celoslovenskej súťaži skončila trikrát strieborná 1996/97, 1998/99, 2000/01 a raz bronzová v sezóne 1999/00.

Marcela Ižová sa stala najlepšou strelkyňou v poslednej sezóne 2001/02 košického klubu i celej súťaže, keď nastrieľala 34. gólov, čím sa stala historicky prvou a jedinou hráčkou Olympie, ktorá získala korunu ligových strelkýň. Zaznamenela  85. gólov počas svojej kariéry za Olympiu. Kamila Beregszásziová strelila najviac gólov v histórii Olympie Košice, dosiahla 131. gólov.

## Referencie

Kategória:Ženské futbalové kluby na Slovensku
Kategória:Šport v Košiciach